
DR 30.6.2009  

 
 

97 

 Saya juga minta kepada rakan-rakan, baki yang ada dalam Dewan ini... 
[Memandang keseluruhan ruang Dewan][Ketawa]... Sama-sama kita lihat. Sebenarnya kita 
ibaratnya seperti merobohkan satu rumah yang lama untuk membina satu rumah yang baru 
untuk tujuan yang sama, iaitu memberi perlindungan dan menjadikan tempat kita bernaung, 
bergantung kerana ini adalah semuanya berkenaan dengan diri kita, masyarakat kita dan 
barangkali generasi kita yang akan datang. 

 Saya tidak mempunyai syak wasangka yang tidak berasas ataupun cuba untuk 
membawa satu keadaan yang negatif terhadap isi kandungan rang undang-undang ini, 
tetapi saya minta kalau boleh rakan-rakan termasuk juga pihak Menteri yang membawa 
cadangan terhadap perkara ini supaya meneliti. Saya rasa kandungan rang undang-undang 
ini memang satu perkara yang sangat eksklusif yang kita bawakan, kerana Bank Negara 
dilihat sebagai satu tonggak utama, sebagai satu pentadbir utama untuk menentukan 
sekurang-kurangnya elemen kedudukan kewangan di dalam negara menjadi kukuh atas 
dasar untuk menjamin segala macam keburukan yang berlaku, baik dari segi kadar inflasi, 
penurunan kuasa beli, kehilangan ataupun kejatuhan nilai aset yang begitu ketara. Juga, 
barangkali yang dibimbangi di lapisan atau first level dalam masyarakat ialah apabila nilai 
mata wang kita secara relatifnya jatuh. 

 Saya mengambil satu contoh yang baru dikemukakan oleh rakan saya yang 
mengatakan bahawa kedudukan simpanan semasa di kalangan..., saya hendak sebut 
perkara ini Tuan Yang di-Pertua kerana diminta oleh rakan-rakan saya di kawasan saya, 
dari Indera Mahkota. Mereka merasa risau kerana tahap pegangan nilai mereka pada suatu 
masa dianggap agak stabil, kukuh dan bertahan tetapi pada masa ini mereka telah 
merasakan ada kecurigaan. Mereka ini adalah di kalangan orang-orang tua, orang-orang 
senior citizen yang bakal mengerjakan ibadah haji pada penghujung tahun ini. 

 Saya memang pada peringkat atau dalam kelas yang berlainan daripada mereka 
tetapi oleh kerana perkara ini disebut, saya minta kepada pihak Menteri juga barangkali 
membawa satu penerangan agar mereka juga boleh faham di luar sana. Pada suatu masa 
dulu seorang yang bercadang untuk mengerjakan ibadah haji hanya perlu mencukupkan 
simpanan mereka sebanyak RM6,700. Simpanan ini dilakukan dengan begitu disiplin setiap 
bulan oleh golongan-golongan ini secara disiplin sebanyak RM50 atau RM100 setiap bulan 
dengan satu niat, iaitu dengan niat pada suatu masa apabila cukup jumlahnya, maka 
berjayalah mereka ini untuk terbang ataupun belayar ataupun ke satu destinasi yang 
ditentukan, iaitu di Mekah untuk mengerjakan ibadah haji. 

■ 1820 

Tidak ada satu impian lain. Hanya ini sahaja terpahat pada fikiran mereka. Mereka 
dengan disiplinnya menabung hampir lima tahun, ada enam tahun, ada setengah itu tujuh 
tahun menabung sedikit demi sedikit kerana mereka yakin pihak Tabung Haji ataupun pihak 
kerajaan memberi jaminan apabila cukup sahaja jumlah ini, maka mereka layak ataupun 
qualify untuk menjadi calon untuk dihantar kerana aspek kewangannya mencukupi.   

Bayangkan tiga tahun yang lalu atau lima tahun yang lalu kita masih lagi 
mengatakan jumlah itu adalah jumlah yang mencukupi. Selepas satu masa oleh kerana 
turunnya nilai kewangan kita ataupun nilai bandingan mata wang kita, disebabkan juga atau 
disokong juga oleh beberapa aspek yang lain iaitu kenaikan dalam harga tambang dan 
sebagainya ataupun caj yang ditentukan oleh pihak-pihak yang dikatakan sebagai tidak di 
dalam ruang lingkup keupayaan kita.  

Akan tetapi natijahnya ialah jumlah yang disebut dahulu tidak lagi berupaya untuk 
membolehkan seseorang calon itu mengerjakan ibadah yang sepatutnya disebut dan diberi 
keyakinan kepada mereka itu boleh, oleh kerana ada di antara mereka mengatakan 
bahawa RM6,700 hampir impossible, hampir tidak munasabah untuk membolehkan mereka 
mengerjakan perkara itu dan sekarang rata-rata kita tahu bahawa perkara itu telah pun 
berubah walaupun golongan-golongan ini tidak faham atau tidak tahu secara jelas kenapa 
mereka dikenakan tambahan. Mengapa mereka ini sebenarnya terpaksa untuk membayar 
lebih, kenapa dan kenapa?  



97. Saya juga minta kepada rakan-rakan, baki yang ada dalam Dewan ini... [Memandang keseluruhan ruang Dewan][Ketawa]... Sama-sama kita lihat. Sebenarnya kita ibaratnya seperti merobohkan satu rumah yang lama untuk membina satu rumah yang baru untuk tujuan yang sama, iaitu memberi perlindungan dan menjadikan tempat kita bernaung, bergantung kerana ini adalah semuanya berkenaan dengan diri kita, masyarakat kita dan barangkali generasi kita yang akan datang. Saya tidak mempunyai syak wasangka yang tidak berasas ataupun cuba untuk membawa satu keadaan yang negatif terhadap isi kandungan rang undang-undang ini, tetapi saya minta kalau boleh rakan-rakan termasuk juga pihak Menteri yang membawa cadangan terhadap perkara ini supaya meneliti. Saya rasa kandungan rang undang-undang ini memang satu perkara yang sangat eksklusif yang kita bawakan, kerana Bank Negara dilihat sebagai satu tonggak utama, sebagai satu pentadbir utama untuk menentukan sekurang-kurangnya elemen kedudukan kewangan di dalam negara menjadi kukuh atas dasar untuk menjamin segala macam keburukan yang berlaku, baik dari segi kadar inflasi, penurunan kuasa beli, kehilangan ataupun kejatuhan nilai aset yang begitu ketara. Juga, barangkali yang dibimbangi di lapisan atau first level dalam masyarakat ialah apabila nilai mata wang kita secara relatifnya jatuh. Saya mengambil satu contoh yang baru dikemukakan oleh rakan saya yang mengatakan bahawa kedudukan simpanan semasa di kalangan..., saya hendak sebut perkara ini Tuan Yang di-Pertua kerana diminta oleh rakan-rakan saya di kawasan saya, dari Indera Mahkota. Mereka merasa risau kerana tahap pegangan nilai mereka pada suatu masa dianggap agak stabil, kukuh dan bertahan tetapi pada masa ini mereka telah merasakan ada kecurigaan. Mereka ini adalah di kalangan orang-orang tua, orang-orang senior citizen yang bakal mengerjakan ibadah haji pada penghujung tahun ini. Saya memang pada peringkat atau dalam kelas yang berlainan daripada mereka tetapi oleh kerana perkara ini disebut, saya minta kepada pihak Menteri juga barangkali membawa satu penerangan agar mereka juga boleh faham di luar sana. Pada suatu masa dulu seorang yang bercadang untuk mengerjakan ibadah haji hanya perlu mencukupkan simpanan mereka sebanyak RM6,700. Simpanan ini dilakukan dengan begitu disiplin setiap bulan oleh golongan-golongan ini secara disiplin sebanyak RM50 atau RM100 setiap bulan dengan satu niat, iaitu dengan niat pada suatu masa apabila cukup jumlahnya, maka berjayalah mereka ini untuk terbang ataupun belayar ataupun ke satu destinasi yang ditentukan, iaitu di Mekah untuk mengerjakan ibadah haji. # 1820. Tidak ada satu impian lain. Hanya ini sahaja terpahat pada fikiran mereka. Mereka dengan disiplinnya menabung hampir lima tahun, ada enam tahun, ada setengah itu tujuh tahun menabung sedikit demi sedikit kerana mereka yakin pihak Tabung Haji ataupun pihak kerajaan memberi jaminan apabila cukup sahaja jumlah ini, maka mereka layak ataupun qualify untuk menjadi calon untuk dihantar kerana aspek kewangannya mencukupi. Bayangkan tiga tahun yang lalu atau lima tahun yang lalu kita masih lagi mengatakan jumlah itu adalah jumlah yang mencukupi. Selepas satu masa oleh kerana turunnya nilai kewangan kita ataupun nilai bandingan mata wang kita, disebabkan juga atau disokong juga oleh beberapa aspek yang lain iaitu kenaikan dalam harga tambang dan sebagainya ataupun caj yang ditentukan oleh pihak-pihak yang dikatakan sebagai tidak di dalam ruang lingkup keupayaan kita. Akan tetapi natijahnya ialah jumlah yang disebut dahulu tidak lagi berupaya untuk membolehkan seseorang calon itu mengerjakan ibadah yang sepatutnya disebut dan diberi keyakinan kepada mereka itu boleh, oleh kerana ada di antara mereka mengatakan bahawa RM6,700 hampir impossible, hampir tidak munasabah untuk membolehkan mereka mengerjakan perkara itu dan sekarang rata-rata kita tahu bahawa perkara itu telah pun berubah walaupun golongan-golongan ini tidak faham atau tidak tahu secara jelas kenapa mereka dikenakan tambahan. Mengapa mereka ini sebenarnya terpaksa untuk membayar lebih, kenapa dan kenapa?.